

**Қауымдық сервитут белгілеу туралы**

Маңғыстау облысы әкімдігінің 2020 жылғы 19 қазандағы № 185 қаулысы. Маңғыстау облысы Әділет департаментінде 2020 жылғы 22 қазанда № 4322 болып тіркелді

      Қазақстан Республикасының 2003 жылғы 20 маусымдағы Жер кодексіне, Қазақстан Республикасының 2001 жылғы 23 қаңтардағы "Қазақстан Республикасындағы жергілікті мемлекеттік басқару және өзін-өзі басқару туралы" Заңына сәйкес Маңғыстау облысының әкімдігі ҚАУЛЫ ЕТЕДІ:

      1. Осы қаулының қосымшасына сәйкес "Жаңаөзен - Ақтау" магистральды газ құбырының 4 (төртінші) желісінің жобалық және құрылыс жұмыстары үшін Маңғыстау облысының Мұнайлы және Қарақия аудандарының әкімшілік шекараларында орналасқан жалпы көлемі 594,3991 гектар жер учаскелеріне "Маңғыстау облысының энергетика және тұрғын үй-коммуналдық шаруашылық басқармасы" мемлекеттік мекемесіне жер учаскелерін меншік иелері мен жер пайдаланушылардан алып қоймастан 3 (үш) жыл мерзімге қауымдық сервитут белгіленсін.

      2. "Маңғыстау облысының жер қатынастары басқармасы" мемлекеттік мекемесі (Е.Д. Дүзмағамбетов) осы қаулының әділет органдарында мемлекеттік тіркелуін, бұқаралық ақпарат құралдарында ресми жариялануын қамтамасыз етсін.

      3. Осы қаулының орындалуын бақылау Маңғыстау облысы әкімінің орынбасары Б.А. Қашақовқа жүктелсін.

      4. Осы қаулы әділет органдарында мемлекеттік тіркелген күннен бастап күшіне енеді және ол алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Маңғыстау облысының әкімі* | *С. Трумов* |

|  |  |
| --- | --- |
|  | Маңғыстау облысы |
|  | әкімдігінің қаулысына |
|  | 2020 жылғы 19 қазаны № 185 |
|  | қосымша |

**"Жаңаөзен - Ақтау" магистральды газ құбырының 4 (төртінші) желісінің жобалық және құрылыс жұмыстары үшін қауымдық сервитут белгіленетін жер учаскелерінің көлемі**

|  |  |  |  |
| --- | --- | --- | --- |
| № | Жер учаскесінің орналасқан жері | Қауымдық сервитутпен белгіленген жерлер, гектар | Жер санаты |
| 1 | Мұнайлы ауданы | 20,0017 | Елді мекендердің жерлері |
| 88,423 | Ауыл шаруашылығы мақсатындағы жерлер |
| 0,356 | Өнеркәсiп, көлiк, байланыс, ғарыш қызметі, қорғаныс, ұлттық қауіпсіздік мұқтажына арналған жер және ауыл шаруашылығына арналмаған өзге де жерлер |
| 95,6447 | Босалқы жерлер |
| 2 | Қарақия ауданы | 72,9442 | Елді мекендердің жерлері |
| 217,0448 | Ауыл шаруашылығы мақсатындағы жерлер |
| 0,5342 | Өнеркәсiп, көлiк, байланыс, ғарыш қызметі, қорғаныс, ұлттық қауіпсіздік мұқтажына арналған жер және ауыл шаруашылығына арналмаған өзге де жерлер |
| 99,4505 | Босалқы жерлер |
|  | Барлығы | 594,3991 |  |  |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК